open-index/open-wikipedia-markdown huggingface dataset:
Carlos Lannes

**Carlos Lannes** (født 22. februar 1979) er en langrennsløper fra Argentina som begynte å konkurrere i FIS-renn i 2004. Da deltok han i flere løp i Candanchu i Spania, både sprint, klassisk og fristil. Året etter deltok han i Alpen Cup og i nasjonalt mesterskap i Spania. I alt er han registrert med over 40 løp i FIS sin statistikk. 

## OL
Under OL 2010 i Vancouver ble han nr. 82 på 15 km fristil med tiden 41:34.0, nesten åtte minutter etter vinneren Dario Cologna. 

## VM
Han deltok også i VM 2009 i Liberec 2009 hvor han ble nr. 111 av 132 som fullførte 1,6 km skisprint. Han deltok også i 30 km jaktstart menn der, men ble tatt igjen med en runde og tatt ut av løpet.

## [[Triatlon]]
I 2006 deltok han i Sjusjøen ITU Winter Triathlon World Championships. Han var den siste som fullførte der, men i et tilsvarende løp samme år i Ushuaia ble han nummer fire. 

## Eksterne lenker
* 
* Carlos Lannes på www.vancouver2010.com
* bilder av Carlos Lannes på zimbio.com
* Carlos Lannes i Winter Triathlon
Ambes kraftverk

**Ambes kraftverk** (fransk: *EDF Centrale d'Ambès*) er et kombinert gasskraftverk og oljekraftverk i Ambes i Frankrike. Det har en installert produksjonskapasitet på 1&nbsp;000 MW. Brenselstypen er naturgass og tungolje. Operatør er EDF.

Det er et også et mindre kraftverk i tilknytning til dette, operert av Yara France i tilknytning til gjødselproduksjon i byen.

## Se også
* Liste over verdens største olje- og gasskraftverk

## Referanser


## Eksterne lenker
*  European fossil fuel power station database SEI, New York (1996), besøkt 27. februar 2010.
Militant-tendensen

**Militant-tendensen** (engelsk: *Militant tendency*, opprinnelig *Revolutionary Socialist League*) var en trotskistisk og entristisk gruppe innenfor det engelske sosialdemokratiske Labour Party. Gruppen var organisert rundt avisen *Militant* som først ble publisert i 1964. Gruppen beskrev sin politikk ideologisk basert på Marx, Lenin og Trotskij. 

I 1982 slo en kommisjon i Labour fast at Militant var i strid med paragraf II tredje ledd av partiets program, og erklærte gruppen som uegnet å være tilknyttet Labour. I 1983 ble fem medlemmer av redaksjonen i avisen *Militant* utvist fra partiet. På denne tiden hevdet gruppen at de innvendig hadde rundt 4 300 medlemmer, et tall som åpenbart var altfor sjenerøst.

Militant spilte en ledende rolle i Liverpools byråd mellom 1983 og 1987 da 47 kommunestyremedlemmer ble utvist og bøtelagt. Fra 1983 førte en rekke grep fra Labours eksekutivkomité, ledet av Neil Kinnock, til at framstående medlemmer av gruppen ble utvist fra partiet, noe som også til sist innebar at Militant tapte sine to parlamentsmedlemmer. Det avsluttet Militants innflytelse og tilstedeværelse innenfor Labour.

I 1991 besluttet Militant med stort flertall å oppgi entrismepolitikken i Labour. Ted Grant, en gang gruppens viktigste medlem, ble utvist og hans mindretall og utbrytergruppe, nå kjent som Socialist Appeal, fortsatte den samme strategien. Flertallet endret sitt navn til Militant Labour, og deretter i 1997 til Sosialistpartiet.

## Referanser


## Litteratur
* Crick, Michael (1986): *The March of Militant*, rev. utg., Faber & Faber, ISBN 0571146430

## Eksterne lenker
* «Militant», det offisielle nettstedet for Militant-gruppen
* «The Rise of Militant», den offisielle historien
Charles Hamelin

**Charles Hamelin** (født 14. april 1984 i Lévis i Quebec) er en canadisk skøyteløper som deltok i de olympiske vinterleker 2006 i Torino, 2010 i Vancouver og 2014 i Sotsji.

Hamelin ble olympisk mester i kortbaneløp på skøyter under vinter-OL 2010 i Vancouver. Han vant 500 meter foran Sung Si-bak fra Sør-Korea og Francois-Louis Tremblay fra Canada. Hamelin var også med på det canadiske stafettlaget som vant 5 000 meter stafett for menn foran Sør-Korea og USA. De andre på laget var François Hamelin, Olivier Jean og Francois-Louis Tremblay.

Hamelin har blitt verdensmester i kortbaneløp på skøyter sju ganger, to individuelt begge på 500 meter 2007 i Milano og 2009 i Wien.

Han tok bronse under Vinter-OL 2018.

Under Vinter-OL 2022 i Beijing, tok han gull på stafetten. 

## OL-medaljer
* 2010  Vancouver -  **Gull** - kortbaneløp på skøyter, 500 meter menn  Canada
* 2010  Vancouver -  **Gull** - kortbaneløp på skøyter, 5000 meter stafett menn  Canada
* 2014  Sotsji -  **Gull** - kortbaneløp på skøyter, 1 500 meter menn  Canada
* 2006  Torino -  Sølv - kortbaneløp på skøyter, 5000 meter stafett menn  Canada
* 2018  Pyeongchang -  Bronse - kortbaneløp på skøyter, 5000 meter stafett menn  Canada

## Referanser


## Eksterne lenker
* 
*
Pieter Lenie Station

**Copacabana Field Station**, også kalt **Pieter J. Lenie Field Station**, er en amerikansk sommerstasjon i Antarktis, opprettet i 1985, som ligger på King George Island, ca. to km sørøst for den polske forskningsstasjonen Arctowski. Stasjonen består av tre små bygninger ved foten av Rescuers Hills, nær Llano Point. Den ligger på et spesielt verneområde kalt «Admiralty Bays vestkyst» (ASPA 128).

Stasjonen har fått sitt navn etter Pieter J. Lenie, kaptein på skipet RV «Hero», hovedfartøy for Det amerikanske forskningsprogrammet i Antarktis mellom 1968 og 1985.

## Referanser
Knudstrup

**Knudstrup** (svensk: *Knutstorp*) var en borg i det tidligere Onsø herred, i dag Svalöv kommune, Skåne i Sverige.

## Historie
Plassen var setegård allerede på midten av 1300-tallet og beboddes da av den berømte ridderen Peder Nielsen Kyrning, bror til erkebiskop Jacob i Lund. På slutten av middelalderen var den havnet i Brahe-slektens besittelse, hvilket den fortsatte med frem til 1663. Astronomen Tycho Brahe ble født her i 1546, og arvet siden halvdelen av godset, som han solgte til sin bror Steen da han forlot Danmark i 1597. Etter Steens død i 1620 gikk godset over til hans andre sønn, Erik Brahe, som igjen solgte det til sin bror riksråd Jørgen Brahe. Dennes sønn Steen Brahe d.y. var den siste Brahe på Knudstrup. 

Slottet ble tatt fra ham da Skåne gikk over til Sverige, men han fikk det tilbake igjen etter freden i København, for i 1663 å overlate det til sin eneste datter, Sophie og hennes mann Knud Ottesen Thott.  

Senere eiere var medlemmer av slektene Thott og Ankarstierna. Borgen ble i 1771 solgt til greve Fredrik Georg Hans Karl Wachtmeister og har siden tilhørt dennes slekt.

## Bygningene

Hovedbygningen stammer fra midten av 1500-tallet og er oppført av Otte Brahe. Borgen brant i 1678 og 1956, og det er derfor kun hovedbygningen som nå står igjen. 

Den bevarte innvielsestavle på hovedbygningen med Brahe- og Billeslektens våpen opplyser følgende: **

På den andre side av inngangen er innmurt en minneplate som stammer fra Tycho Brahes papirmølle på Hven. 

Bygningen lå på en borgholm parallelt med et litt eldre hus på nordsiden. På 1600-tallet ble de to fløyene forbundet med lave udløpere, således at det det firefløyede anlegget kom til å omslutte en liten borggård. Syd og nordfløyen var prydet med gavler i renessansestil. 

Gården brente under et dansk angrep på svenske besettelsestropper under den skånske krig i 1678. Først i 1725-26 ble Knutstorp gjenoppbygget, i det Otte Brahes sydfløy, hvor murene ennå sto i opptil tre meters høyde, ble innrettet under tak i to etasjer. Den gamle nordfløyen ble derimot revet ned til grunnen, mens de lave sidefløyene fikk stå i et redusert omfang. Hovedbygningens 1700-talls barokkformer ble fjernet i 1843, under en restaurering av C.G. Brunius. Sterkt inspirert av fynske Rygård, ble teglstenhuset tilbakeført til antatte gotiske former med kamtakket blendingsgavl.

Knutstorp ble ramt av en ødeleggende brann i 1956, hvoretter østfløyen ble revet ned, mens resten av huset ble gjenoppbygget i den form huset hadde fått etter Brunius' restaurering. Det er med andre lite igjen av den opprinnelige prakt.  

## Interiør
Riddersalen på 2. etasje er oppdelt i flere rom. Vestlig i 1. etasjen finnes et lite tønnehvelvet rom med lysnisjer, som trolig har tilhørt den eldste bygning. Østligst i hovedbygningen er husets spisesal med fornemme lerretstapeter. Tapetenes oljemalte landskap oppdeles av hvitmalte klassisk inspirerte trompe-l'œilsøyler. Sammenhengen med rummets barokkdører, karmer og paneler, antyder at tapetene er satt opp i forbindelse med gjenoppbyggingen på 1720-tallet.

## Referanser



## Eksterne lenker
* 
* Sven Åkesson om Knudstorp
Muara Karang kraftverk

**Muara Karang kraftverk** er et varmekraftverk ved Jakarta, på Java i Indonesia. Det har en installert produksjonskapasitet på 900 – 1.208 MW fordelt på 3 blokker av ulik størrelse – to tradisjonelle blokker 2 x 200 MW, og en blokk med kogenerasjon på 500 MW. De er fyrt med hhv tungolje og naturgass.

Operatør er Pembangkitan Jawa Bali (PJB). Utstyret ble hovedsakelig levert av Mitsubishi.

## Eksterne lenker
* Actsys - referanser - besøkt 27. februar 2010.
* Power Generation Industry in indonesia – statlig nyhetsbrev juli 2008.
Socialist Appeal

***Socialist Appeal*** er en publikasjon gitt ut av en britisk trotskistisk organisasjon som opererer innenfor Labour og som ble grunnlagt av Ted Grant og Alan Woods etter at de hevdet at de hadde blitt utvist av Militant-tendensen.

Organisasjonen er kjent som Socialist Appeal-gruppen og publiserer et månedsmagasin med samme navn. Gruppen er den britiske seksjonen av Den Internasjonale Marxistiske Tendens.

## Eksterne lenker
*
Cilegon gasskraftverk

**Cilegon gasskraftverk** er et varmekraftverk i Cilegon 90&nbsp;km vest for jakarta, i provinsen Banten på Java i Indonesia. Det har en installert produksjonskapasitet på 740 MW fordelt på 2 dampgeneratorer, én dampturbin og 2 gassturbiner. Gassturbinene er på 270 MW hver. Anlegget fyres med naturgass gjennom kogenerasjon.  Det har de siste år slitt med ujevn gassforsyning.

Brenseltypen er naturgass og dieselolje. Utbyggingen skjedde 2004–2007. Operatør er PT Indonesia Power (PT PLN). Utstyret ble levert hovedsakelig av Mitsubishi. Anlegget gir kraft til de mange stål- og petrokjemianleggene i Vilegon og Banten, som er et av Indonesias tyngste sentra for denne typen industri.

## Eksterne lenker
* Cilegon Gas Turbine Combined-Cycle (GTCC) Power Plant, Indonesia – Power Technology (2004), besøkt 27. februar 2010. 
* Power Generation Industry in indonesia – statlig nyhetsbrev juli 2008.
Bruce Boudreau

**Bruce Allan Boudreau** (født 9. januar 1955) er en kanadisk profesjonell hovedtrener innen ishockey som for tiden trener Anaheim Ducks i National Hockey League (NHL). Som spiller spilte han professionelt i 20 sesonger, 141 kamper i NHL og 30 kamper i World Hockey Association (WHA). Han spilte for Toronto Maple Leafs og Chicago Blackhawks i NHL og Minnesota Fighting Saints i WHA. 

Boudreau fikk Jack Adams Award som NHLs mest fremragende hovedtrener i NHL sesongen 2007-08.

Washington Capitals sparket Bruce Boudreau fra jobben som hovedtrener den 30. november 2011. Bare 2 dager senere annonserte Anaheim Ducks at han erstattet Randy Carlyle som hovedtrener for Anaheim.

## Referanser


## Eksterne lenker
* 
* 
*
Alan Woods

**Alan Woods** (født 1944 i Swansea, Wales) er en trotskistisk politisk teoretiker. Sammen med Lal Khan er han en av de ledende medlemmer av Den Internasjonale Marxistiske Tendens og redaktør av «In Defence of Marxism»-nettsiden; marxist.com. I 2002 ble han en viktig skikkelse i kampanjen «Hands Off Venezuela».

## Bakgrunn
Han ble født inn i et arbeiderklassehjem med sterke kommunistiske tradisjoner. Da han var 16 ble han medlem i Young Socialists, Labours ungdomsorganisasjon, og ble marxist. Han ble snart medlem i Militant-tendensen i Labour. Han studerte russisk ved universitetet i Sussex og senere i Sofia i Bulgaria og ved Moskvas Statsuniversitet. Han, hans kone og to små døtre flyttet til Spania på begynnelsen av 1970-tallet der han deltok i striden mot Franco-regimet. Han snakker flere språket, deriblant italiensk, spansk, fransk, tysk og russisk.

## Splittelse i Militant-tendensen
På det tidlige 1990-tall ble Woods og hans mentor Ted Grant ekskludert fra Militant-tendensen og dets internasjonale paraplyorganisasjon, Committee for a Workers' International, på grunn av at de beskyldte organisasjonen for venstravvik etter at det ble besluttet at den skulle kutte båndene til Labour. Grant og Woods og deres tilhengere dannet så «Committee for a Marxist International» i 1992, som siden ble til Den Internasjonale Marxistiske Tendens. Samtidig fortsatte de å være aktive i Labour.

## Publikasjoner
* Marxism in Our Time (1992)
* China in Crisis (1994)
* The Socialist Alternative to the European Union (1997)
* Revolution in Albania (1997)
* A New Stage in the Capitalist Crisis (1998)
* Indonesia: the Asian Revolution has Begun (1998)
* The Kosovo pogrom and the Balkan Powder-keg (1998)
* Crisis in Russia, the free market failure, 
* History of Philosophy, 
* To bøker skrevet sammen med Ted Grant
** Lenin and Trotsky: what they really stood for (1969)
** Reason in Revolt: Marxist philosophy and modern science (1995)
* Bolshevism: the Road to Revolution (1999).
* Marxism and the National Question (2000)
* British Poets and the French Revolution (2003) 
* The revolutionary dialectic of Republicanism – An Open Letter to Irish Republicans  (2003).
* In Defence of Marxism – Reply to Israel Shamir (2004)
* The Celia Hart Controversy – Stalinism or Leninism? (2004)
* Ireland: Republicanism and Revolution (2005)
* The Venezuelan Revolution – a Marxist perspective (2005)
* *[[Marxism and the U.S.A.]]*https://web.archive.org/web/20051104102444/http://www.wellredusa.com/marxism_usa_alan_woods.html (Wellred USA, 2005).
* The Reawakening of the World Working Class and the Tasks Faced by Marxists (2006)
* Reformism or Revolution — Marxism and Socialism of the 21st Century (reply to Heinz Dieterich) (2008)

## Referanser


## Kilder
* Rob Sewell, History of British Trotskyism Postcript &#91;sic&#93;
* Rob Sewell, How the Militant was Built – and How it was Destroyed

## Eksterne lenker
*
Domstein

**Domstein** er et norskeid sjømatselskap med hovedkontor i Måløy.

Domstein er et norsk selskap innen og internasjonal fiskeri- og sjømatnæring. Konsernet omfatter Domstein Fish som er leverandør av ferske og frosne hvitfiskprodukter. Hovedproduktene er fersk og frossen hvitfiskfilet, panert fisk, fiskegrateng, ferdigretter og kaviar. Domstein har også vesentlige eierinteresser i Ervik Havfiske, Domstein Eiendom og Naustvik Enghav.

Selskapet har hovedkontor i Måløy. Rolf Domstein er administrerende direktør, styreleder er Gunnar Domstein.

## Referanser
Grieg Seafood

**Grieg Seafood** er et internasjonalt sjømatselskap med oppdrettsanlegg i Rogaland og Finnmark, Britisk Columbia og på Shetland. Selskapet har hovedkontor i Bergen og er listet på Oslo børs. Årlig produksjon er  tonn laks og ørret. 

## Referanser


## Eksterne lenker
* 
*
Big Bad Love

***Big Bad Love*** er en amerikansk dramafilm fra 2001 regissert av Arliss Howard som også skrev manuset sammen med sin bror James Howard. Manuset er basert på en samling små noveller av Larry Brown. Den ble innspilt i Mississippi og forteller en historie fra livet til en alkoholisert Vietnam-veteran Leon Barlow (spilt av Arliss Howard), som sliter med sine forfatterplaner, og hans kone (spilt av Debra Winger). 

Lydsporet til filmen inneholder musikk av Tom Verlaine, the Kronos Quartet, og R.L. Burnside. 

## Skuespillere
* Arliss Howard som Barlow
* Debra Winger som Marilyn
* Paul Le Mat som Monroe
* Rosanna Arquette som Velma
* Angie Dickinson som Mrs. Barlow
* Sigourney Weaver som Betti DeLoreo (stemme)
* Michael Parks som Mr. Aaron.

## Handlingsreferat
Hovedpersonen er en mislykket forfatter og alkoholiker, motivert av å finne sammen med hans tidligere kone (spilt av Debra Winger)

En tidligere kamerat fra Vietnamkrigen, Monroe (spilt av Paul Le Mat) forsøker å motivere hovedpersonen til å fortsette som forfatter. Han er irritert, men likevel håpefull på at han snart kommer til å finne på en historie som han kan selge med større suksess. Men når tragedien rammer en nær venn og datteren hans, blir også Leon tvunget til å tenke nytt om hans egen livsstil.

## Referanser


## Eksterne lenker
*
Mållova

**Lov om målbruk i offentleg teneste** (opphevet), med kortformen **mållova**, regulerte bruken av bokmål og nynorsk i staten, og ble avløst av språkloven 1. januar 2022. Reglene gjaldt ikke for Stortinget eller dets organer, heller ikke for internt saksarbeid eller statstjenestens muntlige språk.

Loven trådte i kraft 1. januar 1981 og avløste **målloven fra 1930**, som ble vedtatt av Stortinget som en stadfestelse av likestillingsvedtaket fra 1885, og sikret nynorskens juridiske grunnlag ved å vedta at alle statsansatte født etter 1. januar 1905, skulle beherske både bokmål og nynorsk. 

Loven og forskriftene til loven rettledet om likestillingen mellom bokmål og nynorsk i alle statlige organer, fylkeskommuner og kommuner, bruk av nynorsk og bokmål i statsorganer, retten for kommunene og fylkeskommunene til å kreve skriv fra statsorganer på bokmål eller nynorsk, og veiledning om privatpersoners og private instansers rett til å få brev, eksamensoppgaver, skjemaer og så videre fra statsorganer på sin egen målform.

Kultur- og kirkedepartementet administrerte loven, førte tilsyn med målbruken i departementene og fulgte opp klagesaker. Språkrådet førte tilsyn med statsorganer under departementsnivå, informerte om loven og fulgte opp klagesaker.

Loven manglet forskrifter om sanksjoner ved grove brudd på reglene. Både det tidligere Norsk språkråd og det nåværende Språkrådet pekte på at det var behov for sanksjoner.

## Referanser


## Eksterne lenker
*
Li Nina

**Li Nina** (født 10. januar 1983 i Benxi i Liaoning) er en kinesisk freestylekjører som deltok i de olympiske vinterleker 2002 i Salt Lake City, 2006 i Torino, 2010 i Vancouver og 2014 i Sotsji.

Li Nina vant en olympisk sølvmedalje under 2010 i Vancouver. Hun kom på andreplass i hopp bak Lydia Lassila fra Australia.

## OL-medaljer
* 2006  Torino -  Sølv - freestyle hopp, damer  Kina
* 2010  Vancouver -  Sølv - freestyle hopp, damer  Kina

## Referanser


## Eksterne lenker
*
Imjin

**Imjin** (koreansk: *Imjin'gang*) er en elv som har sitt utspring i Kangwon-provinsen i Nord-Korea og som renner ut i Han i Gyeonggi-provinsen i Sør-Korea, og videre ut i Gulehavet. Elva er den største som passerer den demilitariserte sonen.

Elva har vært åsted for to store slag: slaget ved Imjinelva (1592) under Imjinkrigen og slaget ved Imjinelva (1951) under Koreakrigen.

Elva har høyest vannføring i den koreanske regntiden i juli og august, og fryser til is om vinteren. Om våren hoper det seg gjerne opp store isdammer.

## Se også
* Liste over elver i Korea

## Kilder
**Atlas of Korea*, Sung Ji Mun Hwa Co. Ltd, Gyeonggi, 2008 ISBN 978-89-390-0060-5, 93980

## Eksterne lenker
* 
* Imjinscout (engelsk)
Ashleigh McIvor

**Ashleigh McIvor** (født 15. september 1983 i Vancouver i Britisk Columbia) er en canadisk freestylekjører som deltok i de olympiske vinterleker 2010 i Vancouver.

McIvor ble olympisk mester i freestyle under 2010 i Vancouver. Hun vant konkurransen i skicross foran Hedda Berntsen fra Norge og Marion Josserand fra Frankrike.

## OL-medaljer
* 2010  Vancouver -  **Gull** - freestyle skicross, damer  Australia

## Referanser


## Eksterne lenker
* 
*
Marion Josserand

**Marion Josserand** (født 6. oktober 1986 i Saint-Martin-d'Hères) er en fransk freestylekjører som deltok i de olympiske vinterleker 2010 i Vancouver.

Josserand vant en olympisk bronsemedalje i freestyle under 2010 i Vancouver. Hun kom på tredjeplass i skicross for damer bak Ashleigh McIvor fra Canada og Hedda Berntsen fra Norge.

## OL-medaljer
* 2010  Vancouver -  Bronse - freestyle skicross, damer  Frankrike

## Referanser


## Eksterne lenker
*
Lydia Lassila

**Lydia Lassila** (født **Ierodiaconou**, 1982) er en australsk freestyler som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Lassila ble olympisk mester i freestyle under 2010 i Vancouver. Hun vant konkurransen i hopp foran Li Nina og Guo Xinxin begge fra Kina.

Lassila ble i 2012 tildelt Australiaordenens medalje.

## OL-medaljer
* 2010  Vancouver -  **Gull** - freestyle hopp, damer  Australia

## Referanser


## Eksterne lenker
*
Michael Schmid

:*For den sveitsiske roeren, se [[Michael Schmid (roer)]] *

**Michael Schmid** (født 18. mars 1984) er en sveitsisk freestylekjører som deltok i de olympiske vinterleker 2010 i Vancouver.

Schmid ble olympisk mester i freestyle under 2010 i Vancouver. Han vant konkurransen i skicross for menn foran Andreas Matt fra Østerrike og Audun Grønvold fra Norge.

## OL-medaljer
* 2010  Vancouver -  **Gull** - freestyle skicross, menn  Sveits

## Referanser


## Eksterne lenker
*
Andreas Matt

**Andreas Matt** (født 19. oktober 1982) er en østerriksk freestylekjører som deltok i de olympiske vinterleker 2010 i Vancouver.

Matt vant en olympisk sølvmedalje i freestyle under 2010 i Vancouver. Han kom på andreplass i skicross for menn bak Michael Schmid fra Sveits.

Matt ble verdensmester i skicross 2009 i Inawashiro. Han er lillebror til alpinisten Mario Matt.

## OL-medaljer
* 2010  Vancouver -  Sølv - freestyle skicross, menn  Østerrike

## Referanser


## Eksterne lenker
*
Jeret Peterson

**Jeret Peterson** (født 12. desember 1981, død 25. juli 2011) var en amerikansk freestylekjører som deltok i de olympiske vinterleker 2002 i Salt Lake City, 2006 i Torino og 2010 i Vancouver.

Peterson vant en olympisk sølvmedalje i freestyle under 2010 i Vancouver. Han kom på andreplass i hopp for menn bak Alexei Grishin fra Belarus.

Peterson ble funnet død 25. juli 2011 i Lambs Canyon, mellom Salt Lake City og Park City i delstaten Utah.

## OL-medaljer
* 2010  Vancouver -  Sølv - freestyle hopp, menn  USA

## Referanser

## Eksterne lenker
*
Liu Zhongqing

**Liu Zhongqing** (født 10. november 1985) er en kinesisk freestylekjører som deltok i de olympiske vinterleker 2006 i Torino, 2010 i Vancouver og 2014 i Sotsji.

Liu Zhongqing vant en olympisk bronsemedalje i freestyle under 2010 i Vancouver. Han kom på tredjeplass i hopp for menn bak Alexei Grishin fra Belarus og amerikanske Jeret Peterson.

## OL-medaljer
* 2010  Vancouver -  Bronse - freestyle hopp, menn  Kina

## Referanser


## Eksterne lenker
*
Armando Iannucci

**Armando Giovanni Iannucci** (født 28. november 1963) er en britisk komiker, forfatter, regissør, artist og radioprodusent. Han har blitt beskrevet av *[[The Daily Telegraph]]* som «den politiske satires harde mann». Han er mest kjent for å ha laget radioserien *[[On the Hour]]*, TV-seriene *[[The Thick of It]]* og *[[Veep]]*, og filmene *[[In the Loop]]* og *[[The Death of Stalin]]*.

## Oppvekst og utdannelse
Iannuccis far, Armanso sr., er fra Napoli i Italia, og hans mor er fra Glasgow i Skottland, hvor Iannucci ble født. Faren kom til Skottland i 1950, og drev et pizzabakeri der. Iannucci har to brødre og en søster. Han er utdannet ved University of Glasgow og University College i Oxford der han studerte engelsk litteratur. Han tok mastergrad i engelsk litteratur i 1986, før han begynte en karriere som komiker.

## Karriere
Ianucci jobbet i bakgrunnen for flere radioprogrammer, og skrev for aviser, før han ble kjent som produsenten for programmene *On the Hour* (1991–1992) og senere *The Day Today* (1993). Han fikk skryt for både sitt arbeid som forfatter og produsent for disse programmene. Han får også æren for først å samle Chris Morris, Richard Herring, Stewart Lee,, Peter Bayham og Steve Coogan, som sammen sto for en ny satirisk bølge både på radio og TV. Coogans figur Alan Partridge hadde sin første opptreden i *On the Hour*

Mellom 1995 og 1999, produserte og ledet Iannucci *The Saturday Night Armistice*, og i 2001 var han hovedpersonen i *The Armando Iannucci Shows* på Channel 4.

### The Thick of It
Iannucci skapte, regisserte og var hovedforfatter for *[[The Thick of It]]*, en politisk satire/farse på som startet på BBC i 2005. Serien følger et inkompetent regjeringsmedlem (Chris Langham) som blir manipulert av en kynisk pressesekretær (Peter Capaldi), basert på Tony Blairs tidligere pressesekretær Alastair Campbell. Serien regnes som et moderne motstykke til *[[Javel, herr statsråd]]*.

### In the Loop
Filmen *[[In the Loop]]* hadde premiere i januar 2009, og er en film basert på *[[The Thick of It]]*. Filmen ble godt mottatt av kritikere både i Storbritannia og USA. Filmen ble nominert til Oscar for beste filmatisering, og satiriserer det politiske forholdet mellom Storbritannia og USA på randen av krig mot et land i Midtøsten.

### Veep
Etter *In the Loop* har han laget tv-serien *[[Veep]]* for den amerikanske tv-kanalen HBO. Serien er en amerikansk versjon av *The Thick of It*, og har Julia Louis-Dreyfus i hovedrollen som USAs visepresident. Første sesong av serien ble sendt i 2012, og fikk skryt for å være autentisk. Han ga seg etter fire sesonger, men serien fortsatte med andre showrunnere.

### The Death of Stalin
I 2017 kom filmen *[[The Death of Stalin]]* ut. Iannucci hadde regien og skrev manus sammen med tre andre. Filmen er en mørk komedie som handler om maktkampen etter at Josef Stalin døde.

## Privatliv
I 1990 giftet Iannucci seg med Rachael Jones. Paret har tre barn.

## Utmerkelser
I 2012 ble Iannucci utnevnt til offiser (OBE) av Den britiske imperieordenen for sin kringkastingsinnsats. 

## Referanser


## Eksterne lenker
* 
* BBC-intervju og lenker
*
Jane Badler

**Jane Badler** (født 31. desember 1953 i Brooklyn i New York) er en amerikansk skuespiller og sanger. Hun er kanskje mest kjent kjent for sin rolle som Diana som var høvdingen og antagonisten i science fiction-miniserier V – The Original Mini Series fra 1983 og dens oppfølgere. Hennes rolle Diane fra miniserien V ble kåret til den beste science ficton-skurken noensinne i en undersøkelse som ble utført av TV-kritikere.

Badler vant tittelen Miss New Hampshire og deltok i konkurransen om å bli Miss Amerika i 1973. Deretter begynte hun ved Northwestern University som ligger i delstaten Illinois der hun studerte drama og teater. Badler sin første store TV-rolle var som karakteren Melinda Cramer Janssen i den amerikanske såpeoperaen One Life to Live som gikk på dagtid i USA, hvor hun spilte fra 1977 til 1981 og kom tilbake på besøk igjen i 1983. 

Etter å ha spilt i miniseerien V fikk Badler en av hovedrollene i filmen *The Covenant* som var en thriller basert på en rik og mektig familie som levde i verdslig velstand som et resultat av at de hadde inngått en avtale med djevelen. Men denne gjelden måtte de tilbakebetale med vanlige menneskelige ofre.  

Badler har også vært en gjeste-stjerne i såpeoperaer som Falcon Crest og Jessica Fletcher. I 1988 spilte hun rollen som Tania Winthrop i den kortvarige actioneventyr-serien *The Highwayman*. Hun reiste også til Australia for å spille agent Shannon Reed i gjenopplivingen av Mission: Impossible for denne TV-seriens andre og siste sesong fra 1989 til 1990. Etter at denne TV-serien tok slutt flyttet Badler til Australia på permanent basis og hun giftet seg med forretningsmannen Stephen Hains. De fikk to sønner sammen som heter Sam og Harry. Hun har senere dukket opp på den australske Game Show Cluedo mellom 1992 og 1993 og hun hadde en gjestehovedrolle i TV-serien *Snowy River: The McGregor Saga* i 1995. 

Badler hadde sin debut som sanger med sitt første soloalbum som ble gitt ut den 1. juni 2008. Albumet ble kalt *The Devil Has My Double*.

## Referanser


## Eksterne lenker
* 
* 
*
Jernbane i Tadsjikistan

**Jernbanen i Tadsjikistan** består av 680&nbsp;km med bredsporet (1&nbsp;520&nbsp;mm) skinnegang per 2008. Det meste er arv fra sovjettiden. Jernbanesystemet forbinder de største urbane områdene i Vest-Tadsjikistan med nabolandene Usbekistan og Turkmenistan. En ny bane som forbinder de sørlige byene Qurghonteppa og Kulob, ble ferdig anlagt i 2000. Passasjertrafikk gjennom Tadsjikistan har blitt hindret som følge av at Tajik Railways, den statlige togoperatøren, har hatt problemer med å betale transittariffer og på grunn av sikkerhetsmessige årsaker. En nylig avtale mellom statslederne i Pakistan, Tadsjikistan og Afghanistan går ut på å modernisere deler av Tadsjikistans jernbanenett for å bane veien for mer handel mellom sentralasiatiske land.

## Jernbaneforbindelser til naboland
Tadsjikistan har jernbaneforbindelser til følgende land:
* Samme sporvidde – 1&nbsp;520&nbsp;mm
**  Usbekistan (tidligere Sovjetunionens jernbane)
**  Afghanistan - foreslått forbindelse

## Se også
* Transport i Tadsjikistan
* Liste over jernbanestasjoner i Tadsjikistan

## Referanser


## Eksterne lenker
*  FN-kart over Tadsjikistans infrastruktur
*  UNHCR atlaskart fra 2005
*  Reise med jernbane i Tadsjikistan
Den sørmandsjuriske jernbane

**Den sørmandsjuriske jernbane** (japansk: 南満州鉄道株式会社 / 南満洲鉄道株式会社, *Minami Manshū Tetsudō Kabushikigaisha*; forkortet 満鉄 ***Mantetsu***) var et jernbaneselskap grunnlagt av Keiserriket Japan i Dalian i 1906, etter den russisk-japanske krig (1904&ndash;1905). Det opererte i det japanskkontrollerte Mandsjuria. Etter at Japan annekterte Korea fikk selskapet også ansvaret for det koreanske jernbanenett, frem til 1925.

Den egentlige og opprinnelige jernbanestrekningen løp fra havnen i Lüshun på sørspissen av Liaodonghalvøya og nordover til Harbin, der den var tilknyttet den østkinesiske jernbane. 

## Mantetsus storhetstid
**Mantetsu**, som selskapet *Den sørmandsjuriske jernbane* var kjent som fra sitt japanske selskapsnavn, ble det største utenlandske foretak i Kina frem til sammenbruddet i 1945. Under sin grunnleggende president, Goto Shimpei, tidligere japansk guvernør av Taiwan, vokste selskapet til å ble hoveddrivkraften for omformingen av hele det nordøstlige Kina til et område under tung japansk innflytelse. *Mantetsu* var et privat selskap med delvis statlig eierskap og sterke bånd til den japanske stat. Det gjenoppbygde områdets jernbanenett ved hjelp av amerikansk materiell og forgrenet seg til drift av kullgruver (ved Fushun og Yantai), havner (Andong, Yingkou og Dalian), hoteller og lagerbygninger. 

Fra 1910-årene og fremover bygde selskapet skoler, biblioteker, sykehus og andre almennyttige institusjoner i det øyemed å tiltrekke seg japanske og koreanske innvandrere. Selskapets akademiske avdeling vokste til å bli det største moderne forskningsforetak i hele Kina, og konsentrerte seg om landbruksforskning og industrielle metoder i jordbruket. 

Til 1925 driftet selskapet også jernbanene på Koreahalvøya.

I 1930-årene var *Mantetsu* blitt nærmest en stat i staten i Mandsjuria. Det og dets mange underbruk produserte stål, keramikk, glass, mel, vegetabilske kjøkkenoljer, elektrisitet og kjemiske produkter. Det var blitt til ett av de største konsernene ikke bare i Kina, men også i Japan. Det kan med rette anses som del av de japanske koloniseringsbestrebelser i Kina. Men det var også Tokyos sterkeste kort da landet ville påvise for vestmaktene hvilken Japan og japansk forretningsliv bidro til den modernisering av Kina som de alle gikk inn for.  

Selskapet ble etter annen verdenskrigs avslutning i 1945 oppløst av den amerikanske okkupasjonsregjering i Japan, og Den røde armé overtok driften.

## Presidenter

## Litteratur
* Alvin Coox: *Nomonhan: Japan Against Russia, 1939*, Stanford, Stanford University Press,‎ 1990 ISBN 978-0-8047-1835-6
* Louise Young: *Japan's Total Empire: Manchuria and the Culture of Wartime Imperialism*, Berkeley, University of California Press,‎ 1999, ISBN 978-0-520-21934-2

## Referanser


## Eksterne lenker
*
Stein Erik Nodeland

**Stein Erik Nodeland** (født 1957) er en norsk offiser som var generalinspektør for Luftforsvaret 2004–10, direktør for Luftfartstilsynet 2010–17 og fra 2017 *vice president* i Nammo.

Etter førstegangstjenesten i Hæren, ble Stein Nodeland uteksaminert fra Luftforsvarets flygeskole i 1980. Han har jagerflytjeneste på alle nivå fra flyger, via sjef 332 skvadron til sjef Operasjonsgruppen på Rygge. Han har også tjenestegjort ved Luftforsvarets flytaktiske skole og Lufttjenesteinspektoratet. Han ble uteksaminert fra Luftkrigsskolen i 1984 og han har også gjennomført Forsvarets stabsskole I og II i hhv 1992 og 1993-94, og Forsvarets høgskole/totalforsvarskurset i 2000. 

Fra 1. august 1997 til 15. november 1998 var Nodeland studieleder ved Forsvarets stabsskole, og han hadde deretter fellesstabstjeneste som stabsoffiser ved Planavdelingen i Forsvarets overkommando og i Operasjons- og driftsavdelingen i FO/Fellesstaben, frem til 1. april 2001. 

Nodeland ble utnevnt til oberst 2. april 2001 og tiltrådte da som prosesseier rådgivning og planlegging i FO/Luftforsvarsstaben. Denne stillingen hadde han frem til han ble utnevnt til brigader og tiltrådte som luftvingsjef i Bodø 26. juni 2002. Nodeland var fra 26. juni 2002 til 2004 sjef for luftoperativ virksomhet på Bodø hovedflystasjon. 

I oktober 2004 ble han utnevnt til generalmajor og var Generalinspektør for Luftforsvaret frem til 1. oktober 2010. Deretter var han programdirektør for F-35 prosjektet i Forsvarsdepartementet, inntil han 30. april 2012 ble utnevnt til direktør for Luftfartstilsynet, hvor han var til 2017. Fra januar 2017 har han vært *Vice President Industrial Cooperation* i Nammogruppen.
 
Nodeland er utdannet bedriftsøkonom fra Norges Handelshøyskoles kursvirksomhet og har mastergrad i offentlig økonomi og ledelse fra Norges Handelshøyskole.

Nodeland vant Norsk Aero Klubbs kårde (NAKs kårde) som beste elev ved Luftkrigsskolen i 1984. Han er tildelt Forsvarsmedaljen med laurbærgren, Forsvarsmedaljen og Vernedyktighetsmedaljen. I 2009 ble han utnevnt til kommandør av Den nasjonale fortjenstorden av franske myndigheter.

## Referanser


## Kilder
* http://www.luftforsvaret.no
* https://web.archive.org/web/20070930204618/http://www.mil.no/luft/start/omlf/Luftforsvarets_ledere/article.jhtml?articleID=33518

## Litteratur

* Maaø, Ole Jørn/Sanderød, Steinar (red) (2017). "Luftforsvarets historie - sett ovenfra". Fagbokforlaget. ISBN 978-82-450-2183-7
Roustabout

***Roustabout*** er et musikkalbum med filmmusikk av Elvis Presley, utgitt 20. oktober 1964. Albumet ble innspilt i løpet av mars og april 1964, og ble produsert av Joseph Lilley.

## Sporliste
### Side 1
# «Roustabout» 1:56
# «Little Egypt» 2:15
# «Poison Ivy League» 2:02
# «Hard Knocks» 1:42
# «It's a Wonderful World» 1:48
# «Big Love Big Heartache» 1:57

### Side 2
# «One Track Heart» 2:15
# «It's Carnival Time» 1:32
# «Carny Town» 1:19
# «There's a Brand New Day on the Horizon» 2:00
# «Wheels on My Heels» 1:19

## Medvirkende

* Elvis Presley – vokal 
* The Jordanaires – bakgrunnsvokal
* The Mellomen – bakgrunnsvokal på «Roustabout» 
* Boots Randolph – saksofon 
* Scotty Moore – gitar
* Tiny Timbrell – gitar
* Billy Strange – gitar
* Barney Kessel – gitar
* Floyd Cramer – piano
* Dudley Brooks – piano 
* Bob Moore – bass
* Ray Siegel – bass 
* D. J. Fontana – trommer
* Buddy Harman – trommer 
* Hal Blaine – trommer 
* Bernie Mattinson – trommer 

## Eksterne lenker
*
Michael Badalucco

**Michael Badalucco** (født 1954) er en italiensk-amerikansk skuespiller kjent for sin rolle som advokat Jimmy Berluti i den amerikanske kanalen ABC sin juridiske dramaserie The Practice.

Badalucco har spilt i over 60 filmer og TV-serier siden han debuterte som skuespiller i 1980 med filmen Raging Bull. Noen av de mest kjente filmene han har vært med i er Sleepless in Seattle (1993),  *Path to Paradise: The Untold Story of the World Trade Center Bombing* (1997) og Summer of Sam fra 1999. Han vant i 1999 en Emmy Award for beste mannlige birolle for sin rolle på TV-showet The Practice.

Badalucco har en bror som heter Joseph Badalucco Jr. og som også jobber som skuespiller og hans mest bemerkelsesverdige skuespillerprestasjon er rollen som Jimmy Altieri i TV-serien The Sopranos.

## Referanser


## Eksterne lenker
*
En-Dor

**En-Dor** eller **Endor** var en by eller landsby i Kanaan som er nevnt i *[[Josvas bok]]* som en av de uavhengige byene som israelittene ikke greide å erobre. Den var lokalisert mellom fjellet Moré og fjellet Tabor i Jesreeldalen. Byen er nevnt i *[[Det gamle testamente]]* hvor Saul før sitt siste slag mot filisterne oppsøkte heksen eller spåkonen i En-Dor for å få råd fra de dødes ånder.

Den opprinnelige mening for navnet En-Dor er ukjent, og den hebraiske stavingen varierer. Navnet er nevnt eller hentydet til i *Bibelen* tre ganger, i *Josvas bok*, *[[Første Samuelsbok]]* og *[[Salmenes bok]]* Det kan være knyttet til ordene *ein* i betydning «kilde» og *dor* i betydningen «bosetning», eller kanskje med dorere, en gresk stamme. 

## Historisk grunnlag
En-Dor er ført nevnt i *Josvas bok* da En-Dor kom innenfor stammeområdene til den israelittiske Manasse. I *Første Samuelsbok* konsulterte Saul en spåkone eller heks som levde i landsbyen En-Dor kvelden før slaget ved Gilboa hvor han selv ble drept.  I henhold til *[[Salmenes bok]]* var landsbyen scene hvor kong Jabin og hans hærfører Sisera ble drept etter å ha blitt beseiret av dommeren Barak og profeten Debora.

Oldtidsstedet En-Dor har blitt omfattende diskutert blant forskerne og mange steder har blitt foreslått. Fram den bibelske redegjørelsen er et En-Dor lokalisert i den sørlige enden av Jisreeldalen som synes å passe best. Stammeområdene til Manasse, Sauls reise til En-Dor og nederlaget til Siseras hær synes alle å passe med en lokalisering på denne siden av dalen, et sted mellom Ibleam og Taanak. Det er likevel vanskeligheter også med dette stedet. Fra navnets opprinnelse, synes det som om en vannkilde må finnes i nærheten, og arkeologiske bevis fra tiden til de bibelske navnene er også påkrevd.

## Referanser


## Se også

* Ein Dor (kibbutz)
* Heksen i En-dor

## Litteratur
* Khalidi, Walid (1992): *All That Remains: The Palestinian Villages Occupied and Depopulated by Israel in 1948*, Washington D.C.: Institute for Palestine Studies, ISBN 0887282245
* Schmidt, Brian B. (1994): *Israel's beneficent dead: ancestor cult and necromancy in ancient Israelite religion and tradition*, Mohr Siebeck, ISBN 3161462211, 9783161462214
* Walton, John H.; Matthews, Victor Harold; Chavalas, Mark W. (2000): *The IVP Bible Background Commentary: Old Testament* (illustrert utg.), InterVarsity Press, ISBN 0830814191, 9780830814190

## Eksterne lenker
* Bibleplaces.com: Jezreel Valley 
* Mount Tabor
Wang Bingyu

**Wang Bingyu** (født 7. oktober 1984 i Harbin i Heilongjiang) er en kinesisk curlingspiller som deltok i de olympiske vinterleker 2010 i Vancouver.

Wang Bingyu vant en olympisk bronsemedalje i curling for damer under 2010 i Vancouver. Hun var skip på det kinesiske laget som kom på tredjeplass bak Sverige og Canada. De andre spillerne på laget var Liu Yin, Yue Qingshuang og Zhou Yan.

Kina vant seks kamper og tapte tre i den innledende runden og var dermed kvalifisert for semifinalespill. Semifinalen tapte de til Sverige med 4&nbsp;-&nbsp;9. Kina vant bronsefinalen med 12&nbsp;-&nbsp;6 over Sveits.

## Referanser


## Eksterne lenker
*
Michael Kitchen

**Michael Kitchen** (født 31. oktober 1948 i Leicester i England) er en britisk skuespiller og TV-produsent som er kjent for sin rolle som kriminalsjef Foyle i den britiske TV-serien *[[Foyle's War]]*. 

Kitchen jobbet med National Youth Theatre og på Beograd Theatre i Coventry før han begynte å studerte ved Royal Academy of Dramatic Art. I 1969 mens han fortsatt studerte ved denne skolen vant han en Emile Littler Award for sitt «fremragende talent og sin evne til å spille profesjonelt teater».

Kitchen er også en kjent skuespiller innen engelsk teater. Hans roller har variert fra rollen som Ptolemaios i Cæsar og Kleopatra ved Belgrade Theater i 1966, til rollen som Will i Howard Brenton sin storhet ved Royal Court i 1973. Han er også kjent for sin rolle i filmen *Enchanted April*.

## Referanser


## Eksterne lenker
* 
* Michael Kitchen  BFI
* Michael Kitchen in ''Foyle's War''
* Michael Kitchen Messageboard
Elvis for Everyone

***Elvis for Everyone*** er et samlealbum utgitt av Elvis Presley den 10. august 1965.

## Sporliste
### Side 1
# «Your Cheatin' Heart» 2:24
# «Summer Kisses Winter Tears» 2:17
# «Finders Keepers Losers Weepers» 1:47
# «In My Way» 1:19
# «Tomorrow Night» 2:58
# «Memphis, Tennessee» 2:08
### Side 2
# «For the Millionth and the Last Time» 2:05
# «Forget Me Never» 1:35
# «Sound Advice» 1:45
# «Santa Lucia» 1:11
# «I Met Her Today» 2:42
# «When It Rains It Really Pours» 1:47

## Medvirket

* Elvis Presley – sang, gitar 
* Scotty Moore – gitar 
* Tiny Timbrell – gitar 
* Howard Roberts – gitar
* Hank Garland – gitar 
* Neal Matthews jr. – gitar 
* Harold Bradley – gitar
* Grady Martin – gitar
* Billy Strange – gitar
* Jerry Kennedy – gitar
* Dudley Brooks – piano
* Floyd Cramer – piano
* Jimmie Haskell – trekkspill
* Gordon Stoker – trekkspill
* Bill Black – kontrabass 
* Meyer Rubin – bass
* Bob Moore – bass
* D. J. Fontana – trommer 
* Bernie Mattinson – trommer
* Buddy Harman – trommer 
* Boots Randolph – saksofon
* The Jordanaires – bakgrunnsvokal
* Millie Kirkham – bakgrunnsvokal 
* Sam Phillips – produsent 
* Steve Sholes – produsent
* Chet Atkins – produsent 
* Urban Thielmann – produsent 
* Hans J. Salter – produsent 
* Georgie Stoll – produsent

## Eksterne lenker
*
Cheryl Bernard

**Cheryl Bernard** (født 30. juni 1966 i Grand Prairie i Alberta) er en canadisk curlingspiller som deltok i de olympiske vinterleker 2010 i Vancouver.

Bernard vant en olympisk sølvmedalje i curling for damer under 2010 i Vancouver. Hun var skip på det canadiske laget som kom på andreplass bak Sverige. De andre spillerne på laget var Susan O'Connor, Carolyn Darbyshire, Cori Bartel og Kristie Moore.

Canada vant åtte kamper og tapte en i den innledende runden og var dermed kvalifisert for semifinalespill. Semifinalen vant de med 6&nbsp;-&nbsp;5 over Sveits. Finalen tapte de til  Sverige med 6&nbsp;-&nbsp;7.

## OL-medaljer
* 2010  Vancouver -  Sølv - curling, damer  Canada

## Referanser


## Eksterne lenker
*
Girl Happy

***Girl Happy*** er et musikkalbum med filmmusikk av Elvis Presley, utgitt 1. mars 1965. Albumet ble innspilt i juni 1964 og ble produsert av Georgie Stoll.

## Sporliste
### Side 1
# «Girl Happy» 2:07
# «Spring Fever» 1:52
# «Fort Lauderdale Chamber of Commerce» 1:32
# «Startin' Tonight» 1:19
# «Wolf Call» 1:26
# «Do Not Disturb» 1:52
### Side 2
# «Cross My Heart and Hope to Die» 1:55
# «The Meanest Girl in Town» 1:55
# «Do the Clam» 3:20
# «Puppet On A String» 2:39
# «I've Got to Find My Baby» 1:35
# «You'll Be Gone» 2:23

## Medvirkende

* Elvis Presley – sang
* The Jordanaires – bakgrunnsvokal 
* The Jubilee Four – bakgrunnsvokal på «Do the Clam» og «Wolf Call»
* The Carole Lombard Trio – bakgrunnsvokal på «Do the Clam» og «Wolf Call» 
* Boots Randolph – saksofon
* Scotty Moore – gitar
* Tiny Timbrell – gitar
* Tommy Tedesco – gitar
* Floyd Cramer – piano
* Bob Moore – bass 
* D. J. Fontana – trommer 
* Buddy Harman – trommer 
* Frank Carlson – trommer

## Eksterne lenker
*
Harum Scarum

***Harum Scarum*** er et musikkalbum med filmmusikk av Elvis Presley, utgitt 3. november 1965. Albumet ble innspilt i februar samme år.

## Sporliste
### Side 1
# «Harem Holiday» 2:18
# «My Desert Serenade» 1:47
# «Go East Young Man» 2:16
# «Mirage» 2:25
# «Kismet» 2:08
### Side 2
# «Shake That Tambourine» 2:02
# «Hey Little Girl» 2:15
# «Golden Coins» 1:54
# «So Close Yet So Far» 3:01
# «Animal Instinct» 2:13
# «Wisdom of the Ages» 1:55

## Medvirkende

* Elvis Presley – sang
* The Jordanaires – bakgrunnsvokal
* Rufus Long – fløyte 
* Ralph Strobel – obo 
* Scotty Moore – gitar
* Grady Martin – gitar 
* Charlie McCoy – gitar 
* Floyd Cramer – piano
* Henry Strzelecki – bass
* D. J. Fontana – trommer
* Kenny Buttrey – trommer
* Hoyt Hawkins – tamburin
* Gene Nelson – conga

## Eksterne lenker
*
Seattle (sang)

**«Seattle»** er en amerikansk sang med melodi og tekst av Hugo Montenegro, Jack Keller samt Ernie Sheldon.
Den ble anvendt som tema i TV-serien *Here Come the Brides*, som ble vist på ABC 1968-1970.

Sent i seriens første sesong spile Perry Como den inn på plate. Den ble en Top 40-slager for ham våren 1969.

Én av stjernene i *Here Come the Brides*, popsangeren Bobby Sherman, spilte også inn en versjon på plate.

To versjoner ble anvendt i TV-serien, en instrumentalversjon og en sangversjon, fremført av The New Establishment og et orkester dirigert av Montenegro.

## Svensk versjon
Stig Anderson har skrevet en svensk tekst. På svensk bærer den tittelen «Norrtälje». Åse Kleveland med Marcus Österdahls kör och orkester utgav den på singlen Columbia GN 1837 i 1970.

## Referanser
Skanør borg

**Skanør Borg** var et dansk slott som lå i middelalderens Skanør i Skåne. Nord for Skanør kirke ses rester av borgen ennå.
 
Borgen hadde en nesten oval form, omgitt av voller og vanngrav. Arkeologer har avdekket rester av et 16 meter langt stenhus i tillegg til diverse andre bygninger. Funn av mynter antyder at borgen er oppført omkring år 1230. 

Skanør ble oppført for å kontrollere handelen på Skånemarkedet. Kongens fogd oppholdt seg her og oppkrevde avgifter fra handelen. 

Sildemarkedet på Skanør og Falsterbo var sammen med Øresundstollen Danmarks største innkomstkilde i senmiddelalderen. I 1312 overtok tyskerne, hvoretter det nærliggende Falsterbohus ble oppført. Den kongelige administrasjonen fra Skanør opphørte helt omkring 1425. 

## Referanser
Hurtigløp på skøyter under Vinter-OL 1932 – 5000 meter herrer

**5 000 meter [[hurtigløp på skøyter]]** var en øvelse i Vinter-OL 1924 som ble avholdt torsdag 4. februar 1932. 

Atten skøyteløpere fra seks nasjoner deltok i øvelsen.

Som alle de andre skøyteøvelsene i OL ble det benyttet fellesstart. Dette var det vanligste formatet i Nord-Amerika og ga løpere fra USA og Canada store fordeler fremfor deres europeiske rivaler.    

## Medaljevinnere

## Rekorder
Dette var gjeldende rekorder verdens og olympisk rekorder (i sekunder) før Vinter-OL i 1932.

*(*)* Rekorden ble satt på høyfjellsbane (over 1&nbsp;000 meter over havet) på naturis.

## Resultater
### Første runde
#### Heat 1

#### Heat 2

### Finale

## Kilder
*Offisiell olympisk rapport
*  

## Eksterne lenker
*
Jesse Armstrong

**Jesse Amstrong** er en britisk manusforfatter, kjent som medskribent på Peep Show og The Thick of It.

Armstrong kommer opprinnelig fra Oswestry i Shropshire i England, og er utdannet ved University of Manchester.

Armstrong skapte Channel 4-serien *[[Peep Show]]* (2003 – ), med David Mitchell og Robert Webb i hovedrollene, sammen med Sam Bain. Armstrong var og med som forfatter på radioserien *That Mitchell and Webb Sound* i 2003 og 2005, og TV-serien *That Mitchell and Webb Look* (2006 – ). Armstrong og Bain var også medforfattere på Mitchell og Webb-filmen *[[Magicians]]* (2007).

Armstrong har også skrevet til TV-serien *[[The Thick of It]]* for BBC, og skrev også på filmen *[[In the Loop]]*, basert på *The Thick of It*. Han ble nominert til en Oscar for beste filmatisering for dette, sammen med Armando Iannucci, Simon Blackwell og Tony Roche.

## Referanser


## Eksterne lenker
*
Jukebox in My Mind

**«Jukebox in My Mind»** er en amerikansk sang med melodi og tekst av Dave Gibson og Ronnie Rodgers. Den ble spilt inn på plate av countrymusikkgruppen Alabama. Sangen ble utgitt på singlen RCA 2643-7-R. Produsenter var Josh Leo, Larry Michael Lee og Alabama. Det var den andre singlen fra albumet *Pass It On Down* (1990). 

## Norsk versjon
Amund Sjøberget har skrevet en norsk tekst. På norsk bærer den tittelen «Jukebox i mitt hjerte». Sangen finnes med Mimix på CD-platen *Jukebox* (Crema 512 557-4) fra 1992.

## Referanser


## Eksterne lenker
*
Simon Blackwell

**Simon Blackwell** (født 27. mai 1966) er en britisk manusforfatter. Han er mest kjent for sitt samarbeide med Jesse Armstrong og Sam Bain på serier som *[[Peep Show]]* og *[[The Thick of It]]*.

Blackwell var og medforfatter på filmen *[[In the Loop]]*, og ble nominert til Oscar for beste filmatisering for denne filmen.

## Eksterne lenker
* Simon Blackwells hjemmeside
*
Tony Roche (forfatter)

**Tony Roche** er en britisk TV- og radioforfatter. Han er mest kjent for seriene *[[World of Pub]]* og *[[The Thick of It]]*.

Roche skapte serien *[[World of Pub]]* først for radio, for senere å overføre den til TV. Han jobbet også på radioserien *The Sunday Format*, og skapte TV-utgaven av serien, *Broken News*, sammen med seriens skaper John Morton.

De siste årene har Roche vært en av skribentene til serien *[[The Thick of It]]*, og filmen *[[In the Loop]]*, basert på serien. Han ble nominert til Oscar for beste filmatisering for sistnevnte.

I 2009 var Roche med på å skrive den fiktive dokumentarserien *Cast Offs*.

## Referanser


## Eksterne lenker
*